ສຫລ ແລະ ສປປ ລາວ ຈັດງານລ້ຽງ ສະເຫຼີມສະຫຼອງ ສາຍພົວພັນການທູດ ຄົບຮອບ 60 ປີ
ໃນຄຳປາໄສ ຂອງທ່ານນັ້ນ ທ່ານ Rhodes ໄດ້ອະທິບາຍ ເຖິງການຂະຫຍາຍໂຕ ຂອງການຮ່ວມມື ລະຫວ່າງ ສະ​ຫະ​ລັດ ກັບ ລາວ.
ໃນຕອນແລງວັນສຸກທີ່ຜ່ານມາ ຮອງທີ່ປຶກສາທາງດ້ານຄວາມ ໝັ້ນຄົງແຫ່ງສະຫະລັດ ທ່ານ Benjamin Rhodes ພ້ອມດ້ວຍ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ ສປປ ລາວ ໄດ້ຈັດງານລ້ຽງເພື່ອສະເຫຼີມສະຫຼອງ ສາຍພົວພັນການ ທູດລະຫວ່າງ ສະຫະລັດອາເມຣິກາ ແລະ ລາວ ຄົບຮອບ 60 ປີ ໃນຄຳປາໄສ ຂອງທ່ານນັ້ນ ທ່ານ Rhodes ໄດ້ອະທິບາຍເຖິງ ການຂະຫຍາຍຕົວ ຂອງ ການຮ່ວມມື ລະຫວ່າງອາເມຣິກາ ແລະ ລາວ ທ່ານ Rhodes ຍັງໄດ້ອະທິບາຍ ເຖິງຄວາມເລິກເຊິ່ງ ຂອງ ການຮ່ວມມືກັນ ກ່ຽວກັບ ບັນຫາຕ່າງໆເຊັ່ນ ການຮັກສາ ສຸຂະພາບ ໂພຊະນາການທາງດ້ານອາຫານ ການສຶກສາ ການປະຕິຮູບລະບົບຍຸດຕິທຳ ການປົກປັກຮັກສາ ສິ່ງ ແວດລ້ອມ ແລະ ການຮ່ວມມື ທີ່ກຳລັງດຳເນີນຢູ່ ເພື່ອເກັບ ກູ້ລະເບີດ ທີ່ຍັງບໍ່ທັນແຕກ ທີ່ມາຈາກບັນຫາຂັດແຍ່ງ ໃນ ອິນດູຈີນ ໃນຕອນເຊົ້າຂອງມື້ວັນເສົາຜ່ານມາ ທ່ານ Benjamin Rhodes ນຶ່ງໃນບັນດາທີ່ປຶກສາສູງສຸດ ກ່ຽວກັບເລື່ອງ ນະໂຍບາຍການຕ່າງປະເທດ ຂອງປະທານາທິບໍດີ ບາຣັກ ໂອບາມາ ກໍໄດ້ເຂົ້າຮ່ວມ ການແລ່ນມາຣາທອນ ກັບທ່ານທູດ Daniel Clune, ທ່ານຮອງເຈົ້າແຂວງໆ ຫຼວງພະບາງ ແລະ ພະນັກງານສະຖານທູດອາເມຣິກາ ສະຖານທູດ ສະຫະລັດ ຮູ້ສຶກປື້ມປິຕິ ທີ່ໄດ້ ສະໜັບສະໜຸນການແລ່ນມາຣາທອນໃນຄັ້ງນີ້ ເພື່ອຫາທຶນເຂົ້າສົມທົບກອງທຶນສຳລັບ ເດັກນ້ອຍ ໃນລາວ ໃນຂະນະການໄປຢ້ຽມຢາມແຂວງຫຼວງພະບາງນັ້ນທ່ານ Benjamin Rhodes ຍັງໄດ້ເດີນທາງໂດຍເຮືອຫ້ອງສະໝຸດ ເພື່ອນຳປຶ້ມໄປໃຫ້ ເດັກນ້ອຍ ໂຮງຮຽນປະຖົມປາກອູ ເຮືອຫ້ອງສະໝຸດ ແມ່ນຖືກ ບໍລິຫານໂດຍຫ້ອງສະໝຸດແຂວງຫຼວງພະບາງ ແລະ ການຮ່ວມ ມືການຮຽນການສອນສາກົນ ໂດຍການສະໜັບສະໜູນ ຂອງ ສະຖານທູດສະຫະລັດ ເຊິ່ງເຮືອຫ້ອງສະໝຸດໄດ້ນໍາປຶ້ມຫຼາຍ ຮ້ອຍຫົວໄປໃຫ້ເດັກ ນ້ອຍທີ່ຢູ່ຫ່າງໄກສອກຫຼີກ ຫຼາຍກວ່າ 75 ໝູ່ບ້ານ ໃນແຂວງຫຼວງພະບາງ ແລະ ອຸດົມໄຊ